
Tá Parlaimint na hEorpa,
–	ag féachaint d’Airteagal 286(2) den Chonradh ar Fheidhmiú an Aontais Eorpaigh, ar dá bhun a chuaigh an Chomhairle i gcomhairle le Parlaimint na hEorpa (C10‑0123/2024),
–	ag féachaint do Riail 133 dá Rialacha Nós Imeachta,
–	ag féachaint don tuarascáil ón gCoiste um Rialú Buiséadach (A10-0018/2024),
A.	de bhrí, i litir dar dáta an 9 Deireadh Fómhair 2024, go ndeachaigh an Chomhairle i gcomhairle le Parlaimint na hEorpa maidir le Iliana Ivanova a ainmniú mar Chomhalta den Chúirt Iniúchóirí;
B.	de bhrí go ndeachaigh an Coiste um Rialú Buiséadach i bParlaimint na hEorpa ar aghaidh le meastóireacht a dhéanamh ar dhintiúir Iliana Ivanova, go háirithe i bhfianaise na gceanglas a leagtar síos in Airteagal 286(1) den Chonradh ar Fheidhmiú an Aontais Eorpaigh; de bhrí, mar chuid den mheastóireacht sin, go bhfuair an coiste curriculum vitae ó Iliana Ivanova, chomh maith lena cuid freagraí ar an gceistneoir i scríbhinn a bhí curtha chuici;
C.	de bhrí gur thionóil an coiste éisteacht le Iliana Ivanova ina dhiaidh sin an 21 Samhain 2024, éisteacht, ina ndearna sí ráiteas tosaigh agus inar fhreagair sí ceisteanna ó chomhaltaí an choiste ina dhiaidh sin;
1.	ag tabhairt tuairim fhabhrach ar ainmniú Iliana Ivanova ag an gComhairle mar Chomhalta den Chúirt Iniúchóirí;
2.	á threorú dá hUachtarán an cinneadh seo a chur ar aghaidh chuig an gComhairle agus, mar fhaisnéis, chuig an gCúirt Iniúchóirí, chuig institiúidí eile an Aontais Eorpaigh agus chuig institiúidí iniúchóireachta na mBallstát.

